Celebrul dosar Bechtel, pe care ministrul Dan Şova nu a reuşit să-l găsească în urmă cu câţiva ani, pe motiv că a fost pierdut, a fost clasat acum de procurori.

Monica Macovei, Radu Berceanu, Sebastian Vlădescu, Gheorghe Dobre au scăpat de orice fel de grijă. Nu s-a găsit vreun vinovat de pierderea sau distrugerea lui, pentru că faptele penale s-au prescris.

Peste 1,4 miliarde euro a plătit statul român pentru cei 52 de km de autostradă realizaţi de americanii de la Bechtel, iar autostrada a rămas nerealizată nici până astăzi, nici după ce contractul a fost reziliat.

De ce era important să se piardă dosarul? A explicat avocatul Pavel Abraham în emisiunea „La Ordinea Zilei”: „Bechtel a fost un cadou cu iz politic şi toată lumea l-a tratat ca atare. Fiecare a tras cât a putut, s-a îmbuibat şi astăzi suntem în această situaţie. E o complicitate majoră. (...) Era important ca doarul să dispară ca să nu se poată intenta o acţiune în justiţie şi l-au plimbat”.